Vinárstvo a vinohradníctvo má na Slovensku mimoriadne dlhú tradíciu. Dnes však prežíva najmä vďaka nadšeniu a nasadeniu tých, ktorí sa ho pokúšajú udržať pri živote. Bez aktívnej podpory hrozí, že sa stane len spomienkou.
CIEĽ PROJEKTU
Slovenské víno potrebuje pomoc.
Potrebovalo ju už v čase pred COVID-om a dnes ju potrebuje ešte oveľa viac.
Hlavným cieľom projektu VÍNO GARANTOVANÉHO PÔVODU
je propagácia slovenského vína vyrobeného
zo slovenského hrozna
a zlepšenie jeho vnímania na domácom trhu.
SLOVENSKÉ VÍNO si pozornosť zaslúži !
Vinári robia dobré meno Slovensku po celom svete. Je načase začať si ich vážiť aj doma.
AKO TO CHCEME DOSIAHNUŤ?
Vytvorenie zoznamu vinárov vyrábajúcich víno zo slovenského hrozna.
Nastavenie a prezentácia garančných mechanizmov projektu.
Propagácia slovenských vinárov.
Poukázanie na problém dovozu zahraničného vína a nedostatočnej kontroly pôvodu a originality.
Podpora vzdelanosti vinárskych profesionálov a širokej verejnosti, výchova spotrebiteľa a šírenie kultúry pitia vína.
Aktívna podpora slovenského vinárstva a vinohradníctva formou nákupu vín vyrobených z hrozna slovenského pôvodu.
Zdôvodnenie ceny originálnych slovenských vín.
Prezentácia vinárskych združení a jednotlivých vinárskych oblastí (terroir).
Promo vinárskych podujatí.
Propagácia vinárskej turistiky.